Poročila, 24.11.2015


Naslov: Sprejemni center za begunce pripravljen na zimo
Napoved za voditelja:

Na območju policijske postaje Brežice je od 17. oktobra, ko se je začel pri nas drugi begunski val, v Slovenijo vstopilo 195 tisoč migrantov, morda bodo že danes zabeležili 200 tisočega migranta. Razmere za sprejem so se zdaj bistveno uredile, saj ti prihajajo napovedani, največ seveda z vlaki na železniško postajo v Dobovi, ki je največja in mnogokrat kar edina vstopna točka za begunce pri nas. V tamkajšnjem sprejemnem centru zatrjujejo, da so dobro pripravljeni za delo tudi v zimskih razmerah.
T- Iz Dobove GORAN ROVAN /

X- Snemalec in montažer Tomi Naglič /

Sprejemni center v Dobovi je preurejen in bi lahko sprejel dva tisoč beguncev. Ti se v njem zadržujejo v povprečju od 3 do 5 ur in imajo zdaj veliko boljše pogoje za sprejem.
T- ZDENKA MOČNIK /
X- Uprava RS za zaščito in reševanje izpostava Brežice /

»Nekatera dela še načrtujemo, tudi kar se tiče tega odtekanja vode. Usklajeno je tudi za pluženje, odstranjevanje snega. Mislim, da se bomo odzivali tako kot je potrebno tudi glede na vremenske razmere.«
Za begunce skrbi dnevno skoraj 400 prostovoljcev, vojakov in policistov.
T- SANDI HERVOL /
X- vodja sprejemnega centra za begunce v Dobovi /

»V Brežicah in pa na Obrežju v zadnjem času več ne opravljamo evidentiranj, zato ker uspemo vse naredit tu v Dobovi v sprejemnem centru to v Livarni in na železniški postaji, ne, ker je tud bistveno bolj ugodno in mal manj naporno za migrante.«
Bistveno manj dela z begunci ima tudi zdravstveno osebje.
T- SEBASTJAN KOMOČAR /
X- koordinator za zdravstveno obravnavo migrantov /

»Številke so mal pojenjajo, kar se tiče tud oskrbe na peronu in tudi tukej v Livarni Madžari zabeležujejo manjšo potrebo po zdravstveni oskrbi.«
Ekipo madžarskih zdravnikov, ki ostaja do konca novembra, bodo za tri mesece zamenjali Slovaki. Medtem pa se prostovoljci dnevno izmenjujejo.
T- MIRAN ZLOBKO /
X- prostovoljec RK Brežice /

»Zdej je še kr uredu, ni tako mrzlo. Kar pa bo, pa še ne vemo. Nas je čedalje manj v 12 urnih izmenah. Delamo vsi vse.«
Kljub temu, da je bilo kar nekaj narejenega, pa bi verjetno bil že čas, da bi sprejem beguncev začeli izvajati v bolj primernih - zidanih objektih, kar pa ne bi bilo bolje samo za migrante, ampak tudi za vse, ki delajo z njimi.
